Žižkovi FK Viktoria

**FK Viktoria Žižkov** on Tšehhi jalgpalliklubi, üks riigi vanematest. Klubi tegutseb Žižkovis, mis on alates 1922. aastast Praha osa. Meeskond mängib riigi tugevuselt teises liigas. Hooajal 1927–28 võideti Tšehhoslovakkia meistrivõistlused jalgpallis. Kahel korral on võidetud ka Tšehhi karikavõistlused jalgpallis.

## Ajalugu
### Esimesed aastad
Klubi asutasid 1903. aastal Žižkovi linna kooliõpilased. Asutajad valisid meeskonna särkide kujunduse Boheemia lipu järgi puna-valgetriibuliseks. Klubi värvid on säilinud tänase päevani. Viktoria parimad aastad jäid sõdadevahelisse perioodi – 1948. aastani oldi Tšehhoslovakkia edukuselt kolmas klubi, hooajal 1927–28 tuldi Tšehhoslovakkia meistriks, aasta hiljem saadi hõbemedal. Tšehhoslovakkia karikas võideti aastatel 1913, 1914, 1916, 1921, 1929, 1933 ja 1940, finaalis kaotati aastatel 1919 ja 1920. Meeskond lõi laineid ka välismaal, Poola klubi Victoria Jaworzno sai nime just Žižkovi Viktoria järgi.

### Sõjajärgsed aastad
Pärast teist maailmasõda ja kommunistliku režiimi algust 1948. aastal langes Viktoria riigi madalamatesse liigadesse, kõrgliigasse tõusti taas alles 1993. aastal. 1950. aastatel vahetati korduvalt nime ning mõneks ajaks kaotati ka ajalooline nimi Viktoria. 1950. aastal oli klubi nimi Sokol, 1941. aastal Sokol ČSAD, pärast Avaia Čakovicega liitumist 1965. aastani TJ Slavoj Žižkov. 1965. aastal taastati meeskonna ajalooline nimi.

### 1990. ja 2000. aastad
1993. aastal tõusis Viktoria taas kõrgliigasse, kuna Tšehhoslovakkia lagunes ning Slovakkia klubid moodustasid eraldi liiga. 2003. aastani oli klubi väga edukas, neli korda osaleti ka Euroopa karikavõistlustel. 1994. aastal võideti kaheksandat korda karikavõistlused ning 1995. aastal jäädi teiseks.

2001. aastal võideti karikavõistlused üheksandat korda, 2002. aastal lülitati UEFA karikavõistlustel võõral väljakul välja Šoti meeskond Rangers FC. Liigas võideti pronksmedalid ka aastatel 2002 ja 2003.

2004. aastal sattus meeskond halba vormi ning klubi tabas korruptsiooniskandaal, langeti riigi esiliigasse. 2007. aastal tõusti kõrgliigasse tagasi, kuid juba 2009. aastal langeti uuesti tase madalamale. Taas jõuti kõrgliigasse 2011. aastal. Kõrgliigas püsiti vaid ühe hooaja ning 2021. aastaks sinna uuesti jõutud ei ole.

## Klubi nimi
* 1903 – Sportovní kroužek Viktoria Žižkov
* 1904 – SK Viktoria Žižkov
* 1950 – Sokol Viktoria Žižkov
* 1951 – Sokol ČSAD Žižkov
* 1952 – TJ Slavoj Žižkov (Avia Čakovicega liitumise tõttu)
* 1965 – TJ Viktoria Žižkov
* 1973 – TJ Viktoria Žižkov Strojimport
* 1982 – TJ Viktoria Žižkov PSO
* 1992 – FK Viktoria Žižkov

## Staadion

Klubi algne väljak asus Ohrada piirkonnas, kuid suleti 1928. aastal. Praegune staadion avati 1952. aastal ning asub Seifertova třídal, ühe trammipeatuse kaugusel Praha raudteejaamast. Staadion mahutab 5037 pealtvaatajat. 2007. aastal avati staadionil ka fännipood.

## Mängijad
*Seisuga 14. september 2021.*
### Praegune koosseis

### Välja laenatud

## Popkultuuris
1931. aasta populaarne komöödiafilm "Muži v offsidu" pöörleb suuresti Žižkovi Viktoria kultuuri ja fännide ümber ning filmis on kaadreid mitmest omaaegsest matšist. Film põhineb Karel Poláčeki raamatul.

Tšehhi filminäitleja Vlasta Burian mängis enne näitlejaks hakkamist 1916. aasta paiku Viktoria väravavahina. Tema mälestuseks on klubi staadioni juures mälestustahvel.

## Peatreenerid (1993–)

* Vladimír Táborský (1993)
* Jiří Kotrba (1993–1995)
* František Kopač (1995–1996)
* Jaroslav Hřebík (1996)
* Július Bielik (1997–1998)
* Jiří Štol (1998–1999)
* Petr Uličný (1999)
* Zdeněk Ščasný (1999–2002)
* Vítězslav Lavička (2002–2003)
* Günter Bittengel (2003–2004)
* Stanislav Levý (2004)
* František Kopač (2005)
* Stanislav Griga (2007–2008)
* Josef Csaplár (2008)
* Zdeněk Ščasný (2008–2010)
* Vlastimil Petržela (2009–2010)
* Martin Pulpit (2010–2011)
* Roman Nádvorník (2011–2013)
* Giancarlo Favarin (2013)
* Jindřich Trpišovský (2013–2015)
* Roman Veselý (2015)
* Zdeněk Hašek (2015–2016)
* David Vavruška (2016–2017)
* Bohuslav Pilný (2017–2018)
* Petr Mikolanda (2018)
* Miloš Sazima (2018–2019)
* Zdeněk Hašek (2019–2020)
* David Vavruška (2020)
* David Oulehla (2020–)

## Tulemused koduliigas (1981–)

* Hooaegu Tšehhi jalgpalli 1. tasandil: 14
* Hooaegu 2. tasandil: 10
* Hooaegu 3. tasandil: 10
* Hooaegu 4. tasandil: 2

### Tabel (1993–)

;Märkused

## Tulemused rahvusvahelistes sarjades
### UEFA karikavõistlused




### Mitropa karikavõistlused
1928. aastal osales Žižkovi Viktoria Mitropa karikavõistlustel, kus jõuti poolfinaali. Kaks esimest poolfinaali kohtumist mängiti viiki, kuid kolmandas mängus tuli tunnistada Viini Rapidi paremust. Veerandfinaalis võideti kahe mängu kokkuvõttes 6–1 HŠK Građanski Zagrebit (Zagrebi Dinamo eelkäijat).

## Saavutused
**[[Tšehhoslovakkia meistrivõistlused jalgpallis|Tšehhoslovakkia meistrivõistlused]]**
***Kuldmedal:** 1927–28
**[[Tšehhi karikavõistlused jalgpallis]]**
***Kuldmedal:** 1993–94, 2000–01
**[[Tšehhi esiliiga]]** (2. tasand)
***Kuldmedal:** 2006–07

## Viited